《赠黄肇三首 其三》
明代·郑善夫

上林未揖让，广莫进疠瘴。大江不可踰，坡陁莽翻荡。

入门报所亲，何以慰惆怅。庭萱蕤有永，塞雁宛相望。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。